CELEX: 32011R0157
Language: lv
Date: 2011-02-21 00:00:00
Title: Komisijas Regula (ES) Nr. 157/2011 ( 2011. gada 21. februāris ), ar kuru Regulu (EK) Nr. 884/2006, ar ko nosaka sīki izstrādātus piemērošanas noteikumus Padomes Regulai (EK) Nr. 1290/2005, groza attiecībā uz to intervences izdevumu finansēšanu, kas radušies saistībā ar intervences krājumu glabāšanas darbībām

22.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 47/1
            
         KOMISIJAS REGULA (ES) Nr. 157/2011
   (2011. gada 21. februāris),
   ar kuru Regulu (EK) Nr. 884/2006, ar ko nosaka sīki izstrādātus piemērošanas noteikumus Padomes Regulai (EK) Nr. 1290/2005, groza attiecībā uz to intervences izdevumu finansēšanu, kas radušies saistībā ar intervences krājumu glabāšanas darbībām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 42. pantu,
   tā kā:
   
               (1)
            
            
               Komisijas Regulas (EK) Nr. 884/2006 (2) 4. panta 1. punkta b) apakšpunkta noteikumi paredz, ka izdevumus par fiziskajām darbībām, kas saistītas ar iepirkšanu, pārdošanu vai jebkuru citu produktu nodošanu, finansē Eiropas Lauksaimniecības garantiju fonds (ELGF), pamatojoties uz vienādām standarta summām. Turklāt minētās regulas 4. panta 1. punkta c) apakšpunkta noteikumi paredz, ka izdevumus par fiziskajām darbībām, kas nav obligāti saistītas ar iepirkšanu, pārdošanu vai jebkuru citu produktu nodošanu, finansē ELGF, pamatojoties uz standarta vai nestandarta summām.
            
         
               (2)
            
            
               Skaidrības labad Regulas (EK) Nr. 884/2006 4. panta 1. punktā ir lietderīgi norādīt, ka ELGF finansētie izdevumi konkrētos apstākļos var ietvert izmaksas, kas saistītas ar pārvadāšanu dalībvalsts teritorijā vai ārpus tās vai ar eksportu. Šādu izdevumu finansēšana jāapstiprina saskaņā ar procedūru, kas noteikta 195. panta 2. punktā Padomes 2007. gada 22. oktobra Regulā (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (3).
            
         
               (3)
            
            
               Tāpēc attiecīgi jāgroza Regula (EK) Nr. 884/2006.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības fondu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 884/2006 4. panta 1. punktā pēc c) apakšpunkta iekļauj šādu ca) apakšpunktu:
   
               “(ca)
            
            
               izdevumi, kas saistīti ar pārvadāšanu dalībvalsts teritorijā vai ārpus tās vai ar eksportu, pamatojoties uz standarta vai nestandarta summām, ir jāapstiprina saskaņā ar procedūru, kas noteikta Regulas (EK) Nr. 1234/2007 195. panta 2. punktā;”.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 21. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 209, 11.8.2005., 1. lpp.
   
      (2)  OV L 171, 23.6.2006., 35. lpp.
   
      (3)  OV L 299, 16.11.2007., 1. lpp.